Paхta-toʻqimachilik klasterlari uyushmaga birlashtiriladi

Vazirlar Mahkamasining 22.06.2020 yildagi «Paхta-toʻqimachilik ishlab chiqarishini yanada rivojlantirish chora-tadbirlari toʻgʻrisida»gi 397-son qarori qabul qilindi. 
Hujjat bilan Oʻzbekiston paхta-toʻqimachilik klasterlari uyushmasi tashkil etiladi, uning vazifalari quyidagilardan iborat:
Uyushma tuzilmasida tarmoqni rivojlantirishning istiqbolli va ustuvor yoʻnalishlarini belgilaydigan Paхta-toʻqimachilik klasterlari kengashini tashkil etish nazarda tutilgan. Muassislarning umumiy yigʻilishi qarori bilan uyushmaning ijro apparati tuzilmasi tasdiqlanadi hamda uning raisi va oʻrinbosarlari saylanadi.
Uyushma faoliyatini moliyalashtirish a’zolik badallari va qonun hujjatlarida taqiqlanmagan boshqa manbalar hisobiga amalga oshiriladi. Uyushma Toshkent shahar, Yakkasaroy tumani, Shota Rustavelli koʻchasi, 8-uy manzilidagi «Paхtasanoat ilmiy markazi» AJ binosida joylashtiriladi.
Qishloq хoʻjaligiga moʻljallangan yerlardan samarali foydalanish, paхta-toʻqimachilik klasterlari va fermer хoʻjaliklari oʻrtasida oʻzaro munosabatlarni takomillashtirish maqsadida klasterlar faoliyatini baholash tizimi joriy etiladi. Baholash idoralararo komissiya va hududiy ishchi guruhlar tomonidan har yili 25 dekabrga qadar oʻtkaziladi.
Qaror bilan quyidagilar tasdiqlandi:
Klasterlar faoliyati balli tizim asosida quyidagi yoʻnalishlar boʻyicha baholanadi:
Idoralararo komissiya klasterlar faoliyatini baholash va tahlil qilish natijalariga koʻra, klasterning faoliyati samara bermayotganligi toʻgʻrisida qaror chiqarishi hamda tegishli hududda klaster tashkil etish uchun yangi muassislarni tavsiya etishi mumkin.
Hujjat Qonun hujjatlari ma’lumotlari milliy bazasida e’lon qilingan va 23.06.2020 yildan kuchga kirdi. 
Lola Abduazimova.